NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1922/2012

**235a**

# S p o l o č n á s p r á v a

**výborov Národnej rady Slovenskej republiky o výsledku prerokovania vládneho návrhu zákona o obmedzení platieb v hotovosti (tlač 235)** **vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 281 z 23. októbra 2012 pridelilavládny návrh zákona o obmedzení platieb v hotovosti (tlač 235) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o obmedzení platieb v hotovosti (tlač 235) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* Výbor Národnej rady Slovenskej republiky pre financie a rozpočet (uzn. č. 108 zo dňa 15. novembra 2012)
* Ústavnoprávny výbor Národnej rady Slovenskej republiky (uzn. č. 146 zo dňa 20. novembra 2012)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy:

**1. K § 8**

 V poznámke pod čiarou k odkazu 1 sa slová „ods. 3“ nahrádzajú slovami „ods. 1“.

Ide o významové spresnenie odkazového aparátu navrhovaného zákona. V navrhovanom znení § 8 písm. a) sa negatívne vymedzuje okruh právnych vzťahov – platieb na ktoré sa tento zákon nebude vzťahovať a to okrem iného aj na poskytovanie platobných služieb, ktoré definuje § 2 ods. 1 zákona č. 492/2009 Z. z. o platobných službách a o zmene a doplnení niektorých zákonov.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**2.** **K § 8**

V poznámke pod čiarou k odkazu 2 sa na konci pripájajú slová „v znení zákona č. 547/2011 Z. z.“

Ide o aktualizáciu, resp. o citáciu zákona č. 324/2011 Z. z. o poštových službách a o zmene a doplnení niektorých zákonov v súlade so 43. bodom Legislatívno-technických pokynov (príloha č. 2 k legislatívnym pravidlám č. 19/1997 Z. z.).

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K § 8**

V § 8 písm. a) sa nad slovom „styku“ odkaz „4)“ nahrádza odkazom „2)“.

Ideo opravu nesprávneho odkazu na poznámku pod čiarou týkajúcu sa poštového platobného styku.

**Ústavnoprávny výbor NR SR**

**Gestorský výbor odporúča schváliť.**

**4. K § 8**

V poznámke pod čiarou k odkazu 16 slová „zákona č. 572/2002 Z. z.“ nahradiť slovami „zákona č. 527/2002 Z. z.“.

Ide o odstránenie zrejmej nesprávnosti. Zákon o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) bol vyhlásený v Zbierke zákonov Slovenskej republiky pod číslom 527/ 2002 Z. z.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča neschváliť.**

1. **K § 8**

Poznámka pod čiarou k odkazu 16 znie:

„16) Zákon č. 191/1950 Zb. zmenkový a šekový v znení neskorších predpisov.

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky
a Železničnej polície v znení neskorších predpisov.

Zákon č. 311/2001 Z. z. Zákonník práce v znení neskorších predpisov.

Zákon č. 283/2002 Z. z. o cestovných náhradách v znení neskorších predpisov.

§ 14 zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.“.

Dopĺňa sa poznámka pod čiarou k odkazu 16. Týmto riešením sa odstráni formálna nezrovnalosť medzi znením zákona o obmedzení platieb v hotovosti a ustanoveniami Zákonníka práce, ktorý v § 130 ustanovuje, že mzda sa vypláca v pracovnom čase a na pracovisku (t.j. v hotovosti), ak sa v pracovnej zmluve nedohodlo inak. Ak sa zamestnanec z vážnych dôvodov nemôže dostaviť po výplatu mzdy alebo ak pracuje na vzdialenom pracovisku, zamestnávateľ mu mzdu zašle tak, aby mu bola doručená v deň určený na jej výplatu, alebo najneskôr v najbližší nasledujúci pracovný deň.

Takisto sa upravuje aj odkaz na zákon č. 283/2002 Z. z., pretože len § 36 tohto zákona nie je postačujúci a nerieši všetky peňažné plnenia, ktoré môžu byť zamestnancovi poskytnuté v hotovosti. Z tohto dôvodu bude v poznámke pod čiarou k odkazu 16 uvedený odkaz na celý zákon č. 283/2002 Z. z. o cestovných náhradách v znení neskorších predpisov.

**Ústavnoprávny výbor NR SR**

**Gestorský výbor odporúča schváliť.**

**6.** **K § 11**

V § 11 v prvej vete slová „osobitného predpisu 8)“ nahradiť slovami „osobitného predpisu 6)“.

V navrhovanom znení § 11 sa ustanovuje, že na určenie miestnej príslušnosti daňového úradu a colného úradu sa použijú ustanovenia osobitného predpisu o určení miestnej príslušnosti správcu dane. Týmto osobitným predpisom je zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, na ktorý je potrebné odkázať. Navrhovaný zákon už v § 8 písm. f) zaviedol odkaz a poznámku 6 na tento osobitný predpis.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,5,6 hlasovať s návrhom gestorského výboru **schváliť**.

O bode spoločnej správy č. 4 hlasovať s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona o obmedzení platieb v hotovosti (tlač 235) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

 vládny návrh zákona o obmedzení platieb v hotovosti (tlač 235) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o obmedzení platieb v hotovosti (tlač 235a) bola schválená uznesením gestorského výboru č. 125 z 23. novembra 2012. Výbor určil poslanca **Milana Mojša** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 23. novembra 2012

**Daniel D u c h o ň, v.r.**

**predseda**

 **Výboru NR SR pre financie a rozpočet**